Tshiṅwe tsha Zwa Ndeme ndi ṱhalutshedzo ya tshiṱirathedzhi tsho ṱanganelaho tsha u lwisa tsiku tshine tsha sedzana nga maanḓa vhathu vha kwameaho nga maanḓa. Ndi vhathu vhane vha katela vhana, vhafumakadzi, vhaswa, vhathu vha vhupo ha mahayani na mishahani, vhaholefhali na vhalwaho malwadze a shushaho na vhalala. Kha vhulimi, zwigwada zwa vhathu zwi nga vhumba tshumisano hune zwa langula na u rengisa zwibveledzwa zwa vhulimi kana zwifuwo zwothe khathihi, vha tshi khou wana thuso ya muvhuso na zwiimiswa zwi shumisanaho na muvhuso. Hezwi zwi anzela u tshimbidzana na mbekanyamishumo dza u vhulunga shango dzi fanaho na u langula mukumbululo na u khwinisa shango. Kha mbilo ya shango, zwitshavha zwine zwa khou vhila shango zwi anzela u toda thuso u itela uri shango le vha newa lone li vhe i tshi khou shumiswa nga ndila i bvelaho phanda nahone ine ya vhuedza. Mashumele azwo a toda u bveledzwa nga khoso dza vhugudisi, nga u zwi tumekanya na vhaeletshedzi na vhashumisani vhamabindu. CBNRM i nga shumiswa sa ndila ya u bvela phanda nga murahu ha mbilo ya shango, u angaredza milayo ya u bvela phanda na ndangulo ya mavu, ndangulo ya u pulana kushumisele kwa mavu, na mvelaphanda ya zwiimiswa zwa kha vhupo honoho zwine zwa shuma?